CELEX: E2017J0017
Language: sl
Date: 2018-06-07 00:00:00
Title: Sodba Sodišča z dne 7. junija 2018 v zadevi E-17/17 – Nadzorni organ Efte proti Islandiji (Neizpolnitev obveznosti države Efte – Neizvajanje – Direktiva 2014/54/EU)

15.11.2018   
            
            
               SL
            
            
               Uradni list Evropske unije
            
            
               C 414/12
            
         
      SODBA SODIŠČA
      z dne 7. junija 2018
      v zadevi E-17/17
      Nadzorni organ Efte proti Islandiji
      
         (Neizpolnitev obveznosti države Efte – Neizvajanje – Direktiva 2014/54/EU)
      
      (2018/C 414/14)
      V zadevi E-17/17, Nadzorni organ Efte proti Islandiji – katere predmet je ZAHTEVEK za ugotovitev, da Islandija s tem, ko v predpisanem roku ni sprejela potrebnih ukrepov, da bi akt iz točke 8 Priloge V k Sporazumu o Evropskem gospodarskem prostoru (Direktiva 2014/54/EU Evropskega parlamenta in Sveta z dne 16. aprila 2014 o ukrepih za lažje uresničevanje pravic, podeljenih delavcem v okviru prostega gibanja delavcev), kakor je bil Sporazumu prilagojen s Protokolom 1, prenesla v svoj pravni red, ali vsekakor s tem, ko Nadzornega organa Efte ni obvestila o ukrepih, ki jih je sprejela za prenos akta, ni izpolnila svojih obveznosti iz navedenega akta in iz člena 7 Sporazuma – je Sodišče v sestavi predsednik Páll Hreinsson ter sodnika Per Christiansen (sodnik poročevalec) in Bernd Hammermann dne 7. junija 2018 izdalo sodbo,
      katere izrek se glasi:
      
                  1.
               
               
                  Islandija s tem, ko v predpisanem roku ni sprejela potrebnih ukrepov, da bi akt iz točke 8 Priloge V k Sporazumu o Evropskem gospodarskem prostoru (Direktiva 2014/54/EU Evropskega parlamenta in Sveta z dne 16. aprila 2014 o ukrepih za lažje uresničevanje pravic, podeljenih delavcem v okviru prostega gibanja delavcev), kakor je bil Sporazumu prilagojen s Protokolom 1, prenesla v svoj notranji pravni red, ni izpolnila svojih obveznosti iz navedenega akta in iz člena 7 Sporazuma EGP.
               
            
                  2.
               
               
                  Islandiji se naloži plačilo stroškov postopka.